Zimbabvening 91 yoshli prezidenti yana yanglishib, boshqa nutqni o‘qidi

Zimbabve hukmron partiyasining yillik anjumanida ishtirok etgan 91 yoshli prezident Robert Mugabe 30 soniya davomida, to unga konferensiya uchun tayyorlangan ma’ruzani berishguncha boshqa matnni o‘qidi, deya xabar beradi “Exo Moskvi”.

O‘z chiqishi davomida Mugabe tarafdorlarini uning vorisi bo‘lishga nomzodlik atrofidagi siyosiy kurashni to‘xtatishga chaqirdi.
35 yildan buyon — Zimbabve mustaqil bo‘lganidan beri mamlakatni boshqarib kelayotgan Mugabe shu yil kuzida parlament o‘z ishini boshlashiga bag‘ishlangan yig‘ilishda deputatlarga bundan bir oy avvalgi nutqini qayta o‘qib bergandi.